open-index/open-wikipedia-markdown huggingface dataset:
Morotai

**Morotai** () ir sala Indonēzijā, Moluku salu arhipelāgā. Administratīvi ietilpst Ziemeļmoluku provincē, kopā ar piekrastes saliņām veido Morotai apriņķi. Lielākā pilsēta ir apriņķa centrs Daruba salas dienvidu krastā.

## Ģeogrāfija
Sala izvietojusies Indonēzijas austrumdaļā uz ziemeļiem no Halmaheras. Dienvidos Morotai šaurums to atdala no Halmaheras, bet pārējo krastu apskalo Klusais okeāns. Rietumu piekrastē vairākas nelielas saliņas, lielākā no kurām ir Rao (60 km²). Krasti mēreni izroboti, vietām koraļļu rifi. Sala ir vulkāniskas izcelsmes, reljefs kalnains ar nelielām piekrastes zemienēm; augstākā virsotne ir Sabatai kalns (1250 m vjl) salas dienviddaļā.

Salā valda tropiskais klimats. Ainavā dominē tropiskie lietusmeži.

## Vēsture
Vēsturiski sala piederējusi Ternates sultanātam. 16. gadsimtā salā ieradās portugāļu misionāri, kas izplatīja katoļticību. Tas izsauca sultāna neapmierinātību un salas iedzīvotāji vairākkārt tika pārvietoti uz Halmaheru un Ternati.

Otrā pasaules kara laikā Morotai bija nozīmīgs Japānas karaspēka atbalsta punkts ar aviācijas bāzi. 1944. gada septembrī salu ieņēma amerikāņi, un tā kļuva par atbalsta bāzi Filipīnu atbrīvošanai. Pēdējais japāņu karavīrs Nakamura Teruo padevās indonēziešu armijai tikai 1974. gadā.

## Atsauces

## Ārējās saites
2023. gada Lietuvas futbola čempionāta sezona

**Lietuvas futbola čempionāta 2023. gada sezona**

## Līgas
* A līga ir 1. līmenis (elites divīzija); 
* Pirmā līga ir 2. līmenis; 
* Otrā līga ir 3. līmenis;

## [[A lyga|A līga]]
* **A līga** ir 1. līmenis (elites divīzija);
* 10 komandu.
### Licences

### Turnīra tabula

## Pirmā līga
* **Pirmā līga** – ir 2. līmenis.

### Turnīra tabula

## Otrā līga
* **Otrā līga** – ir 3. līmenis, 2. līga;
### Turnīra tabula

## Atsauces

## Ārējās saites
* RSSSF Lietuva 2021
* A lyga oficiālā vietne  
* LFF.LT oficiālā vietne  
* lietuvosfutbolas.lt alyga
Daiena Vīsta

**Daiena Evelina Vīsta** (, dzimusi ) ir amerikāņu aktrise.

Saņēmusi divas Amerikas Kinoakadēmijas balvas kategorijā "Labākā aktrise otrā plāna lomā" par dalību Vudija Allena filmās "Hanna un viņas māsas" (*Hannah and Her Sisters*, 1986) un "Lodes pār Brodveju" (1994), par ko saņēmusi arī Zelta globusa balvu. Par lomu seriālā *[[Road to Avonlea]]* saņēmusi ''Emmy'' balvu. Nominēta arī vēl vienai Kinoakadēmijas balvai par lomu filmā "Vecāku ādā" (*Parenthood*, 1989).

Piedalījusies arī filmās "Brīvie" (*Footloose*, 1984), "Kairas purpura roze" (1985), "Radio dienas" (*Radio Days*, 1989), ''September'' (1987), "Pazudušie zēni" (1987), *[[Bright Lights, Big City]]* (1988), "Edvards Šķērrocis" (*Edward Scissorhands*, 1990), *[[Little Man Tate]]* (1991), "Putnubūris" (1996), "Praktiskā maģija" (*Practical Magic*, 1998), *[[Dan in Real Life]]* (2007), "Sinekdoha, Ņujorka" (2008), "Truša ala" (2010), "Māsas" (*Sisters*, 2015), "Narkokurjers" (2018), "Ļaujiet visiem izteikties" (*Let Them All Talk*, 2020) un "Man ļoti rūp" (2020).

## Filmogrāfija

## Ārējās saites
Maikls Bejs

**Maikls Bendžamins Bejs** (, dzimis ) ir amerikāņu kinorežisors un producents. Viņš pazīstams ar savām lielbudžeta spraiga sižeta filmām, kurās izmantota stilizēta kinematogrāfija un vizuālie efekti, kā arī specefekti, tai skaitā sprādzienu atveidošana.

Beja pirmā režisētā filma bija "Sliktie puiši" (1995). Viņa režisētās un producētās filmas, tai skaitā "Armagedons" (1998), "Pērlhārbora" (2001) un filmu cikls "Transformeri" (2007—pašlaik), kopumā ir nopelnījuši 7,8 miljardus ASV dolāru, tādējādi padarot viņu par vienu no komerciāli veiksmīgākajiem kinorežisoriem.

Bejs ir viens no filmu producēšanas uzņēmuma *[[The Institute]]* dibinātājiem. Bijis producents tādām uzņēmuma šausmu filmām kā "Teksasas slaktiņš ar motorzāģi" (*The Texas Chainsaw Massacre*, 2003), "Šausmas Amitivilā" (2005), "Piektdiena, trīspadsmitais" (*Friday the 13th*, 2009) un "Šausmas Gobu ielā" (*A Nightmare on Elm Street*, 2010).

Neskatoties uz Beja filmu kases ieņēmumu panākumiem, viņa filmas bieži izpelnās negatīvus vērtējumus no kritiķiem. Pozitīvas atsauksmes ieguvušas viņa filmas "Klints" (*The Rock*, 1996), "Transformeri" (2007), "13 stundas: Bengazi slepenie kareivji" (2016) un "Ātrā palīdzība" (2022), savukārt lielākā daļa citu viņa filmu, īpaši četri "Transformeru" turpinājumi, ir saņēmušas pārsvarā negatīvas atsauksmes.

## Filmogrāfija

## Atsauces

## Ārējās saites
2023. gada Pasaules čempionāts ziemeļu slēpošanā

**2023. gada [[Pasaules čempionāts ziemeļu slēpošanā]]** notika Planīcā, Slovēnijā, laikposmā no 21. februāra līdz 5. martam.

Slovēnija Pasaules čempionātu ziemeļu slēpošanā rīkoja pirmo reizi. Planīca par čempionāta norises vietu tika apstiprināta Starptautiskās Slēpošanas federācijas kongresā 2018. gada maijā. Vēl uz čempionāta rīkošanu pretendēja Norvēģijas pilsēta Tronheima. Planīca uzvarēja ar deviņām pret sešām balsīm. Čempionātā tika sadalīti 24 medaļu komplekti. Pirmo reizi notika jaukto komandu sacensības ziemeļu divcīņā.

## Sacensību kalendārs
Visi laiki norādīti pēc Latvijas laika (UTC+2).

;Distanču slēpošana

;Ziemeļu divcīņa

;Tramplīnlēkšana

## Medaļu ieguvēji
### Distanču slēpošana
#### Vīrieši

#### Sievietes

### Tramplīnlēkšana
#### Vīrieši

#### Sievietes

#### Jaukti

### Ziemeļu divcīņa
#### Vīrieši

#### Sievietes

#### Jaukti

## Medaļu kopvērtējums

## Atsauces

## Ārējās saites

* Oficiālā tīmekļa vietne
Nārnijas hronika: Lauva, ragana un drēbju skapis

**"Nārnijas hronika: Lauva, ragana un drēbju skapis"** () ir 2005. gada ASV un Apvienotās Karalistes episkā fantāzijas filma, kuras režisors un viens no scenārija autoriem ir Endrū Adamsons. Filmas sižets veidots pēc Klaiva Steiplsa Lūisa grāmatas "Lauva, ragana un drēbju skapis" no sērijas "Nārnijas hronika". Šī ir pirmā filma "Nārnijas hronikas" filmu sērijā, to veidoja kompānijas *[[Walt Disney Pictures]]* un *[[Walden Media]]*, ar izplatīšanu nodarbojās *[[Walt Disney Studios Motion Pictures|Buena Vista Pictures Distribution]]*.

Filmas darbība notiek Otrā pasaules kara laikā. Tā stāsta par bērniem, kuri atrod skapi, caur kuru var nokļūt pasakainajā valstī Nārnijā. Galvenās lomas filmā atveido Viljams Moslijs (Pīters), Anna Poppevela (Sūzana), Skandars Keinss (Edmunds), Džordžija Heinlija (Lūsija), Tilda Svintone (Baltā ragana), Džeimss Makevojs (Tumnusa kungs) un Džims Brodbents (profesors Kērks), Eslana lomu ieskaņojis Liams Nīsons. Filmas pirmizrāde notika pasākumā *Royal Film Performance* 2005. gada 7. decembrī, Apvienotajā Karalistē to sāka rādīt 8. decembrī, ASV — 9. decembrī, bet Latvijā — 23. decembrī.

Filma saņēma lielākoties pozitīvas kritiķu atsauksmes un nopelnīja 745 miljonus ASV dolāru pie 180 miljonu dolāru liela budžeta, tā ir 2005. gada trešā ienesīgākā filma pēc filmām "Harijs Poters un Uguns biķeris" un "Zvaigžņu kari: Situ atriebība". Filmai izdoti divi turpinājumi: "Nārnijas hronika: princis Kaspiāns" (2008) un "Nārnijas hronika: Rītausmas ceļinieka brauciens" (2010).

## Atsauces

## Ārējās saites
Nukusa

**Nukusa** () vai **Nekisa** () ir pilsēta Uzbekistānas ziemeļos, Karakalpakstānas galvaspilsēta. Izvietojusies Kizilkuma tuksneša malā Amudarjas labajā krastā  no valsts galvaspilsētas Taškentas. Sestā lielākā Uzbekistānas pilsēta un nozīmīgs transporta un lauksaimniecības centrs.

## Vēsture
Apdzīvotā vieta izveidojusies 1860. gados kā Nekisas auls; nosaukta pēc karakalpaku nekisu klana. 1874. gadā Nekisā tika nomitināts krievu armijas garnizons uz uzbūvēts cietoksnis. Galvenā iedzīvotāju nodarbošanās bija lauksaimniecība. Pēc karakalpaku autonomijas izveidošanas par tās administratīvo centru kļuva Tertkela. Tertkela vairākkārt cieta no Amudarjas paliem un 1932. gadā autonomijas centru pārcēla uz Nukusu; tajā pat gadā Nukusai piešķīra pilsētas statusu. 

## Atsauces

## Ārējās saites
Avīzes Nosaukums

II-mēnešraksts "**Avīzes Nosaukums"** ir avangarda literatūras, mākslas un lopkopības izdevums, kas regulāri iznāk kopš 2022. gada marta.

II-mēnešraksta emblēma ir Preiļu konceptuālās dzejas skolas dalībnieka Eināra Pelša zīmēta govs.

## Vēsture
Ar *Avīzes Nosaukuma* ideju trijpusēji nāca klajā Valters Dakša, Māra Ulme un Betija Zvejniece pēc Krievijas—Ukrainas kara eskalācijas 2022. gadā. 

2022. gada 5. septembrī tika oficiāli nodibināta *Avīzes Nosaukuma* patstāvīgā redakcija.

Kopš 2023. gada tiek pasniegta *Avīzes Nosaukuma* gada balva "Āža Bafometa pateicības balva par ieguldījumu kultūrā, brīvprātīgā darba veicināšanā un nekaunīgos nosaukumos".

Līdz 2025. gada martam *Avīzes Nosaukumu* izdeva izdevniecībā Valters Dakša, bet pašlaik – biedrība "Niedrības Bosaukums". No 2026. gada *Avīzes Nosaukums* sāk iznākt reizi divos mēnešos, tādējādi vairs neesot mēnešraksts, bet II-mēnešraksts.

## Koncepts
Katrs *Avīzes Nosaukuma* numurs ir tematisks, kā arī ar savu galveno redaktoru, arī numuru vizuālais dizains mēdz drastiski mainīties.

Izdevumā bieži tiek izmantoti pseidonīmi, piem. Pliāna Stanga, Henrijs Emanuels Zentners, Žans Pols Sārts, Pupa, Rožu dzimtes koks vai krūms, xxfaylosexx [the_big_ba$tards_clan], Klitija Kunilanža, Papildspēle Džokers, Teo, Šeihs Oligarhs, Kormaks, Raibīs, Anna Kā, Anna Bezmiegs u.c.

## Iekārtojums
II-mēnešrakstam ir atsevišķas regulārās slejas – sapņu sleja, *Dr. habil. lud.* Miervalža Baha "Viltus pētniecības", kā arī anekdošu sleja.

## Galerija


Attēls:Avīzes Nosaukuma 2 1. vāks.png|Avīzes Nosaukums #2 – Dakšas mīļākie cilvēki
Attēls:Avīzes Nosaukuma 5 1. vāks.png|Avīzes Nosaukums #5 – Kopābūšana
Attēls:Avīzes Nosaukuma 6 1. vāks.png|Avīzes Nosaukums #6 – Franču numurs
Attēls:Avīzes Nosaukuma 7 1. vāks.png|Avīzes Nosaukums #7 – Vasaras expertu numurs
Attēls:Avīzes Nosaukuma 14 1. vāks.png|Avīzes Nosaukums #14 – Drosme
Attēls:Avīzes Nosaukuma 9 Rullis.jpg|Avīzes Nosaukums #9 – Revolūcija
Attēls:Avīzes Nosaukuma 9 Ruļļi 2.png|Avīzes Nosaukums #9 – Revolūcija
Attēls:Avīzes Nosaukuma 25 1. vāks.png|Avīzes Nosaukums #25 – Talants un disciplīna
Attēls:Avīzes Nosaukuma 30 1. vāks.jpg|Avīzes Nosaukums #30 – Latgale
Attēls:Avīzes Nosaukuma 41 1. vāks.jpg| Avīzes Nosaukums #41 – Cik dziļi rakt pinkainu suni? 

## Atsauces

## Ārējās saites

* Izdevuma mājaslapa
* Lapa sociālajā tīklā Facebook
* Abonēšanas lapa "Latvijas Pastā"
Nārnijas hronika: princis Kaspiāns

**"Nārnijas hronika: princis Kaspiāns"** () ir 2008. gada ASV un Apvienotās Karalistes episkā fantāzijas filma, kuras režisors un viens no scenārija autoriem ir Endrū Adamsons. Filmas sižets veidots pēc Klaiva Steiplsa Lūisa grāmatas "Kaspijas princis" no sērijas "Nārnijas hronika". Filmu veidoja kompānijas *[[Walt Disney Pictures]]* un *[[Walden Media]]*, ar izplatīšanu nodarbojās *[[Walt Disney Studios Motion Pictures]]*. Šī ir otrā filma "Nārnijas hronikas" filmu sērijā; turpinājums 2005. gada filmai "Nārnijas hronika: Lauva, ragana un drēbju skapis". 2010. gadā izdeva filmas turpinājumu – "Nārnijas hronika: Rītausmas ceļinieka brauciens".

Filmā Pīteram, Sūzanai, Edmundam un Lūsijai jāapvienojas ar princi Kaspiānu un jāizglābj Nārnija no tirāna Miraza. Galvenās lomas filmā atveido Viljams Moslijs (Pīters), Anna Poppevela (Sūzana), Skandars Keinss (Edmunds), Džordžija Heinlija (Lūsija), Tilda Svintone (Baltā ragana), Bens Barnss (Kaspiāns), Serdžio Kastellita (Mirazs), Edijs Īzards (Rīpičīps), Vorviks Deiviss (Nikabriks), Kens Stots (āpsis) un Vinsents Grass (Korneliuss). Filmas pirmizrāde notika 2008. gada 7. maijā Ņujorkā, ASV to sāka rādīt 16. maijā, Lielbritānijā – 26. jūnijā, bet Latvijā – 11. jūlijā. Filma saņēma lielākoties pozitīvas kritiķu atsauksmes un nopelnīja 419,6 miljonus ASV dolāru pie 225 miljonu dolāru liela filmas budžeta.
 
## Atsauces

## Ārējās saites
Pasaulē sliktākais cilvēks

**"Pasaulē sliktākais cilvēks"** () ir 2021. gada Norvēģijas, Francijas, Dānijas un Zviedrijas kopražojuma romantiskā komēdijdrāmas filma, kuras režisors un viens no scenārija autoriem ir Joahims Trīrs. Filmā galvenās lomas atveido Renāte Reinsve, Anderss Danielsens Lī un Herberts Nordrums. Šī ir trešā filma Trīra "Oslo triloģijā" pēc "Reprīze" (*Reprise*, 2006) un "Oslo, 31. augusts" (*Oslo, 31. august*, 2011).

Filma stāsta par jaunas sievietes Jūlijas dzīvi četru gadu garumā, kuras haotiskā dzīve liek skatīties uz to, kas viņa patiesībā ir.

Filmas "Pasaulē sliktākais cilvēks" pirmizrāde notika  2021. gada Kannu kinofestivālā. Filma nominēta Zelta palmas zaram, savukārt Reinsve saņēma festivāla labākās aktrises balvu. Filma nominēta 94. Kinoakadēmijas balvai kategorijās "Labākā starptautiskā spēlfilma" un "Labākais oriģinālscenārijs".

## Atsauces

## Ārējās saites
Čosona

thumbnail|upright=1.2|Čosonas valdnieku karogs
**Čosona** (, 朝鮮, ) bija suverēna valsts no 1392. līdz 1897. gadam Korejas pussalā. Pēc tam pastāvēja Korejas impērija.

Čosona bija ilgākā valdījusī konfuciānisma valsts vēsturē, kuras sabiedrības un valsts pārvaldes pamats balstījās uz konfūciešu ideoloģiju.

Valsts galvaspilsēta bija Hanseona (mūsdienu Seula), un Čosonas laikā tika izveidotas daudzas svarīgas Korejas kultūras, izglītības, zinātnes un administratīvās institūcijas. Tika attīstīta arī rakstība – piemēram, 15. gadsimtā valdnieks Sejonga Lielais ieviesa hangilu – korejiešu alfabētu, lai padarītu rakstību pieejamāku plašākam sabiedrības slānim.

Čosonas valsts bieži bija spiesta balansēt starp spēcīgākiem kaimiņiem, īpaši Ķīnas impērijām un Japānu. 16. gadsimtā Čosonu smagi ietekmēja Imdžinas kari (Japānas iebrukumi, 1592–1598), bet vēlāk – 19. gadsimtā – valsts saskārās ar iekšējām krīzēm un ārējiem spiedieniem no Rietumvalstīm un Japānas.

## Ārējās saites
Ternate

**Ternate** () ir sala Indonēzijā, Moluku salu arhipelāgā. Administratīvi ietilpst Ziemeļmoluku provincē, kopā ar piekrastes saliņām veido Ternates pilsētu. 

## Ģeogrāfija
Sala izvietojusies Indonēzijas austrumdaļā Halmaheras rietumu piekrastē  no tās krasta. Ap 2 km plati šaurumi salu atdala no Hiri saliņas ziemeļos un Tidores un Maitaras dienvidos. Rietumu krastu apskalo Moluku jūra.

Salu veido aktīvs stratovulkāns Gamalama ( vjl). 1840. gada izvirdumā nopostītas lielākā daļa salas ēku. 20. un 21. gadsimtā vulkāns izvirdis 1980., 1983., 1994., 2011., 2012., 2014. un 2016. gadā.

Salā valda tropiskais klimats. Ainavā dominē tropiskie lietusmeži. Vulkāna nogāzēs krustnagliņu birzis.

## Vēsture

Vēsturiski Ternate un blakus esošā Tidore ir bijuši galvenie krustnagliņu un citu garšvielu audzētāji pasaulē, kas nodrošināja vietējiem valdniekiem lielu ietekmi reģionā. Ternates karaliste nodibināta 1257. gadā un pakāpeniski paplašināja savu ietekmi. Sultāna Babullas (1570-1583) Ternate sasniedza savu lielāko ietekmi, pārvaldot ievērojami teritoriju reģionā — Mindanao, Sulavesi ziemeļdaļu, Jaungvinejas rietumus, Mazās Zunda salas, Seramu, Ambonu, Buru un citas mazākas salas. 16. un 17. gadsimtā par ietekmi salās cīnījās Portugāle, Spānija un Nīderlande. 1683. gadā Ternates Sultanāts kļuva par Nīderlandes vasaļvalsti, bet pilnībā Nīderlande to anektēja tikai 1914. gadā. Pēc Indonēzijas nodibināšanās Ternates sultanāts iekļāvās tās sastāvā.

## Atsauces

## Ārējās saites
Ternate (pilsēta)

**Ternate** () ir pilsēta Indonēzijā, Ziemeļmoluku provinces lielākā pilsēta. Aizņem Ternates salu (101,67 km², 194 477 iedzīvotāju), kā arī Moti (24,78 km², 4811 iedzīvotāju), Maju un Tifores salas (kopā 29,03 km², 2791 iedzīvotāju), Hiri (6,69 km², 2922 iedzīvotāju) un vairākas neapdzīvotas saliņas. Vēsturiski pilsēta ir Ternates sultanāta centrs, kā arī faktiski bija provinces centrs no 1999. līdz 2010. gadam, kad provinces administrāciju pārcēla uz Sofifi Halmaheras rietumu krastā.

## Atsauces

## Ārējās saites
Sofifi

**Sofifi** () ir pilsēta Indonēzijā, Ziemeļmoluku provinces administratīvais centrs. Izvietojusies Halmaheras salas rietumu krastā iepretī Tidores salai. Sofifi pasludināta par jaunizveidotās provinces galvaspilsētu jau 1999. gadā, bet infrastruktūras trūkuma dēļ līdz 2010. gadam pagaidu galvaspilsēta bija Ternate. Jauno pārvaldes centru 2010. gada 4. augustā atklāja valsts prezidents Susilo Bambans Judojono. Administratīvi Sofifi pilsēta izveidota 2015. gadā, apvienojot divus Tidores un Rietumhalmaheras apriņķu pagastus. Sofifi ir viena no septiņām Indonēzijas provinču galvaspilsētām, kurām nav autonomas pilsētas statusa, bet tās ietilpst kādā no apriņķa līmeņa administratīvajām vienībām.

## Atsauces

## Ārējās saites
Tidore

**Tidore** () ir sala Indonēzijā, Moluku salu arhipelāgā. Administratīvi ietilpst Ziemeļmoluku provincē, kopā ar citām piekrastes saliņām un Obi teritoriju Halmaheras rietumu krastā veido Tidore Kepulauanas (Tidores salu) pilsētu. Pilsētas teritorijā administratīvi ietilpst provinces galvaspilsēta Sofifi.

## Ģeogrāfija
Sala izvietojusies Indonēzijas austrumdaļā Halmaheras rietumu piekrastē  no tās krasta. Jūrasšaurumi salu atdala no Ternates ziemeļos un Mares dienvidos. Rietumu krastu apskalo Moluku jūra.

Salu veido divi stratovulkāni — Kiematubu ( vjl) salas dienvidos un zemākā Sabale salas ziemeļos. Salā valda tropiskais klimats. Ainavā dominē tropiskie lietusmeži. Vulkāna nogāzēs krustnagliņu birzis.

## Vēsture
thumb|left|200px|Tidores sultanāts 1800. gadā
Vēsturiski Tidore un ziemeļos esošā Ternate ir bijuši galvenie krustnagliņu un citu garšvielu audzētāji pasaulē, kas nodrošināja vietējiem valdniekiem lielu ietekmi reģionā. Tidores sultanāts nodibināts 1081. gadā un pakāpeniski paplašināja savu ietekmi. 15. gadsimtā sultanāta ietekme pletās līdz Jaungvinejai austrumos un Aru salām dienvidos. 16. un 17. gadsimtā par ietekmi salās cīnījās Portugāle, Spānija un Nīderlande. 1663. gadā Ternates sultanāts kļuva par Nīderlandes vasaļvalsti. Pēc Indonēzijas nodibināšanas Ternates sultanāts iekļāvās tās sastāvā, bet sultanāta institūcija tiek saglabāta kā kultūras mantojums.

## Atsauces

## Ārējās saites
Liga MX

***Liga MX***, sponsorēšanas nolūkā pazīstama kā **''Liga BBVA MX**,* ir augstākā [[Futbols|futbola]] līga [[Meksika|Meksikā]]. Čempionātā piedalās 18 komandas. Katra sezona ir sadalīta divās daļās (*Apertura* un *Clausura*).

*Liga MX* tiek uzskatīta par spēcīgāko futbola līgu [[Ziemeļamerika|Ziemeļamerikā]], kā arī par vienu no spēcīgākajām [[Amerika|Amerikā]]. Saskaņā ar [[Starptautiskā Futbola vēstures un statistikas federācija|Starptautisko Futbola vēstures un statistikas federāciju]], *Liga MX* pašlaik ir 20. spēcīgākā līga pasaulē, kā arī 10. spēcīgākā līga 21. gadsimta pirmajā desmitgadē. Tā ir arī ceturtā apmeklētākā futbola līga pasaulē, aiz [[Vācijas Bundeslīga]]s, [[Anglijas Premjerlīga]]s un [[Spānijas futbola čempionāta Pirmā divīzija|Spānijas *La Liga*]].

No 56 komandām, kas ir piedalījušās *Liga MX* čempionātā, visvairāk čempionu titulus ir izcīnījušas *Club América* (16).

== Klubi 2022.—2023. gada sezonā ==


== Tituli ==

*'Treknrakstā''' izceltas komandas, kas 1. līgā spēlē 2022.—2023. gada sezonā

## Atsauces

## Ārējās saites

*
Club América

***Club de Fútbol América S.A. de C.V.***, pazīstams kā ***Club América*** vai ***América***, ir profesionāls Meksikas futbola klubs no Mehiko, kas piedalās Meksikas augstākajā futbola līgā jeb *[[Liga MX]]*. Tas dibināts 1916. gadā un kopš 1959. gada pieder mediju uzņēmumam *[[Televisa]]*. Klubs savas mājas spēles aizvada *[[Estadio Azteca]]* stadionā, kas ir lielākais stadions Latīņamerikā un viens no lielākajiem pasaulē.

*América* ir viens no *Primera División* dibinātājiem. Lielākā kluba sāncensība ir ar *[[C.D. Guadalajara]]* komandu. Abi ir veiksmīgākie un populārākie klubi valstī, kā arī vienīgie klubi, kas nekad nav izkrituši no augstākās līgas. Mačus starp abiem klubiem dēvē par *El Súper Clásico* un to uzskata par lielāko sāncensību Meksikā un par vienu no lielākajām pasaulē. Vietējie derbiji ir arī ar klubiem *[[Cruz Azul]]* un *[[Club Universidad Nacional]]*.

Kopumā *América* ir izcīnījis 16 līgas titulus, kā arī sešus *[[Copa México]]* titulus un sešus *[[Campeón de Campeones]]* titulus. Starptautiski klubs ir izcīnījis septiņus CONCACAF Čempionu līgas titulus, divus *[[Copa Interamericana]]* kausus un vienu *[[CONCACAF Giants Cup]]* un vienu Ziemeļamerikas *[[Campeones Cup]]* kausu.

## Sasniegumi

### Vietējie tituli

* **Primera División / Liga MX**
** **Uzvarētāji (16):** 1965–66, 1970–71, 1975–76, 1983–84, 1984–85, Prode '85, 1987–88, 1988–89, Verano 2002, Clausura 2005, Clausura 2013, Apertura 2014, Apertura 2018, Apertura 2023, Clausura 2024, Apertura 2024
* **Copa México / Copa MX**
** **Uzvarētāji (6):** 1953–54, 1954–55, 1963–64, 1964–65, 1973–74, Clausura 2019
* **Campeón de Campeones**
** **Uzvarētāji (7):** 1955, 1976, 1988, 1989, 2005, 2019, 2024
***Supercopa de la Liga MX**
** **Uzvarētāji (1):** 2024
### Starptautiskie tituli

* **CONCACAF Čempionu kauss / Čempionu līga**
** **Uzvarētāji (7):** 1977, 1987, 1990, 1992, 2006, 2014–15, 2015–16
* **Copa Interamericana**
** **Uzvarētāji (2):** 1977, 1990
* **CONCACAF Giants Cup**
** Uzvarētāji (1): 2001
* **Campeones Cup**
** **Uzvarētāji (1):** 2024
## Atsauces

## Ārējās saites

*
Atlético San Luis

***Club Atlético de San Luis***, pazīstams kā ***Atlético San Luis***, ir profesionāls Meksikas futbola klubs no Sanluisas Potosi, kurš piedalās Meksikas augstākajā futbola līgā jeb *[[Liga MX]]*. Klubs tika dibināts 2013. gadā un tas aizvietoja Sanluisas Potosi komandu ''San Luis'', kas pārcēlās uz citu vietu. Klubs *Liga MX* iekļuva 2019. gadā.

Komanda savas mājas spēles aizvada *[[Estadio Alfonso Lastras]]*, kurā ir 25 709 skatītāju vietas.

## Sasniegumi

* **Ascenso MX**
** **Uzvarētāji (2):** Apertura 2018, Clausura 2019

## Ārējās saites

*
Cruz Azul

***Club de Futbol Cruz Azul***, pazīstams kā ***Cruz Azul***, ir profesionāls Meksikas futbola klubs no Mehiko, kurš piedalās Meksikas augstākajā futbola līgā jeb *[[Liga MX]]*. Tas ir dibināts 1927. gadā Idalgo, klubs uz Mehiko pārcēlās 1971. gadā.

Klubs līdz 1996. gadam savas mājas spēles aizvadīja valsts lielākajā stadionā *[[Estadio Azteca]]*, līdz tas pārcēlās uz *[[Estadio Ciudad de los Deportes]]* stadionu. Kopš 2018. gada tas mājas spēles atkal aizvada 87 tūkstošu ietilpīgajā *Estadio Azteca* stadionā.

*Cruz Azul* deviņas reizes ir uzvarējis Meksikas augstākajā futbola līgā, tādējādi padarot to par ceturto veiksmīgāko klubu Meksikā. Klubs ir arī sešas reizes uzvarējis Ziemeļamerikas prestižākajā klubu turnīrā CONCACAF Čempionu līgā. *Cruz Azul* kļuva par pirmo komandu, kas sasniedza finālu Dienvidamerikas spēcīgākajā klubu turnīrā *[[Copa Libertadores]]* (spēcīgākās Meksikas komandas tika aicinātas no 1998. līdz 2017. gadam), 2001. gada finālā zaudējot Argentīnas komandai *[[Boca Juniors]]*.

Tā kā *azul* spāņu valodā nozīmē "zils", komanda tradicionāli mājas spēles aizvada zilos kreklos.

## Sasniegumi

### Vietējie tituli

* **Primera División / Liga MX**
** **Uzvarētāji (9):** 1968–69, Mexico '70, 1971–72, 1972–73, 1973–74, 1978–79, 1979–80, Invierno 1997, Guardianes 2021
* **Segunda División**
** **Uzvarētāji (1):** 1963–64
* **Copa México / Copa MX**
** **Uzvarētāji (4):** 1968–69, 1996–97, Clausura 2013, Apertura 2018
* **Campeón de Campeones**
** **Uzvarētāji (3):** 1969, 1974, 2021
* **Supercopa de la Liga MX**
** **Uzvarētāji (1):** 2022
* **Supercopa MX**
** **Uzvarētāji (1):** 2019

### Starptautiskie tituli

* **CONCACAF Champions' Cup / Champions League**
** **Uzvarētāji (6):** 1969, 1970, 1971, 1996, 1997, 2013–14
* **Leagues Cup**
** **Uzvarētāji (1):** 2019

## Ārējās saites

*
FC Juárez

***Fútbol Club Juárez***, pazīstams kā ***Juárez***, ir profesionāls Meksikas futbola klubs no Huaresas, kurš piedalās Meksikas augstākajā futbola līgā jeb *[[Liga MX]]*. Klubs ir dibināts 2015. gadā.

Klubs savas mājas spēles aizvada *[[Estadio Olímpico Benito Juárez]]* stadionā, kurā ir 19 703 skatītāju vietas.

## Sasniegumi

* **Ascenso MX**
** **Uzvarētāji (1):** Apertura 2015

## Ārējās saites

*
Uldis Balga

**Uldis Balga** (dzimis ) ir fotomākslinieks, uguns skulptūru meistars, Talsu Krūmu mākslas grupas dalībnieks. No 1979. līdz 1999. gadam darbojies Valkas fotoklubā “Reflex”. Ir Latvijas Profesionālo fotogrāfu asociācijas biedrs. Talsu fotokluba vadītājs kopš 1999. gada. Ikdienā strādā par optiķi. Aktīvi piedalās mākslas akcijās. Talsos dzīvo kopš 1998. gada. Uldis Balga ar panākumiem piedalījies pirmajā pasaules ugunsskulptūru čempionātā, kas norisinājās 2011. gadā Tallinā.

Fotodarbi un fotogrāfijas eksponētas ASV, Eiropā un Krievijā. Latvijā eksponējis savus darbus Latvijas Fotogrāfijas muzejā, Latvijas Dabas muzejā un citās izstāžu zālēs.

## Atsauces
Seslērijas

**Seslērijas** () ir graudzāļu dzimtas ģints, kuras dabiskais izplatības areāls ir Eiropā, Tuvajos Austrumos (vienlaidus līdz Irānai) un Āfrikas ziemeļrietumos. Sugas ir ieviesušās arī Kanāriju salās. Nīderlandē seslērijas ir izmirušas.

Latvijā ir sastopama tikai viena suga —  zilganā seslērija (*Sesleria caerulea*).

## Sugas
Ģintī ir klasificētas šādas sugas:

* *Sesleria achtarovii* Deyl
* *Sesleria alba* Sm.
* *Sesleria albanica* Ujhelyi
* *Sesleria albicans* Kit. ex Schult.
* *Sesleria angustifolia* (Hack. & Beck) Deyl
* *Sesleria araratica* Kit Tan
* *Sesleria argentea* (Savi) Savi
* *Sesleria autumnalis* (Scop.) F.W.Schultz
* *Sesleria bielzii* Schur
* *Sesleria caerulea* (L.) Ard. — zilganā seslērija
* *Sesleria calabrica* (Deyl) Di Pietro
* *Sesleria coerulans* Friv.
* *Sesleria comosa* Velen.
* *Sesleria doerfleri* Hayek
* *Sesleria filifolia* Hoppe
* *Sesleria heufleriana* Schur
* *Sesleria insularis* Sommier
* *Sesleria italica* (Pamp.) Ujhelyi
* *Sesleria juncifolia* Suffren
* *Sesleria klasterskyi* Deyl
* *Sesleria korabensis* (Kümmerle & Jáv.) Deyl
* *Sesleria latifolia* (Adamovic) Degen
* *Sesleria nitida* Ten.
* *Sesleria phleoides* Steven ex Roem. & Schult.
* *Sesleria pichiana* Foggi, Gr.Rossi & Pignotti
* *Sesleria rigida* Heuff. ex Rchb.
* *Sesleria robusta* Schott, Nyman & Kotschy
* *Sesleria sadleriana* Janka
* *Sesleria serbica* (Adamovic) Ujhelyi
* *Sesleria skipetarum* Ujhelyi
* *Sesleria tatrae* (Degen) Deyl
* *Sesleria taygetea* Hayek
* *Sesleria tenerrima* (Fritsch) Hayek
* *Sesleria* × *tuzsonii* (Ujhelyi) Ujhelyi
* *Sesleria uliginosa* Opiz
* *Sesleria vaginalis* Boiss. & Orph.
* *Sesleria wettsteinii* Dörfl. & Hayek

## Galerija

Attēls:Sesleria albicans 130408.jpg|*Sesleria albicans*
Attēls:Sesleria argentea kz05.jpg|*Sesleria argentea*
Attēls:Sesleria autumnalis 2020-02-08 7949.jpg|*Sesleria autumnalis*
Attēls:Sesleria heufleriana Sesleria Heuflera 2018-04-15 02.jpg|*Sesleria heufleriana*


## Atsauces
Izdomātie meli

**"Izdomātie meli"** () ir 2009. gada ASV romantiskā kinokomēdija, kuras režisori un scenārija autori ir Rikijs Džerveiss un Metjū Robinsons, šī ir viņu režijas debija. Džerveiss arī atveido Marka Belisona lomu. Citas lomas atveido Dženifere Gārnere (Anna), Džona Hills (Frenks), *[[Luiss C.K.]]* (Gregs), Džefrijs Tembors (Entonijs), Fionnula Flanagana (Marta), Robs Lou (Breds) un Tīna Feja (Šeilija).

Filma ir par cilvēku, kurš iemācījās melot pasaulē, kur meli nepastāv. Pirmizrāde notika 2009. gada 14. septembrī 34. Toronto kinofestivālā, ASV to sāka rādīt 2009. gada 2. oktobrī. "Izdomātie meli" nopelnīja 32,7 miljonus ASV dolāru pie 18,5 miljonu dolāru liela filmas budžeta un saņēma dalītas kritiķu atsauksmes.

## Atsauces

## Ārējās saites
Johans Georgs Čarnevskis

**Johans Georgs Čarnevskis** (, 1766—1832) jeb **Cernevskis** (*Zernewski*) bija vācbaltiešu rakstnieks. Vecā Stendera biogrāfs.

## Dzīvesgājums
Dzimis 1766. gada 5. augustā Liepājā grāmatsējēja Johana Gotfrīda Černevska un viņa sievas Annas Kristīnes, dzimušas Beitleres, ģimenē.

Mācījās Kēnigsbergas *Collegium Fridericianum* un 1783. gadā sāka teoloģijas studijas Kēnigsbergas Universitātē, bet ap 1785. gadu atgriezās Liepājā un strādāja par mājskolotāju, 1790. gadā par Sēlpils draudzes prāvesta Aleksandra Stendera palīgu Sunākstes mācītājmuižā. Tur iepazinās ar Veco Stenderu un pierakstīja viņa biogrāfiju, kā arī rakstus par vakcināciju un dzemdniecību. Pēc Pēterburgas, Kopenhāgenas ceļojumiem 1793. gadā atgriezās dzimtenē un 1796. gadā teica kapa runu Vecā Standera bērēs Sunākstes mācītājmuižā.

Pēc Kurzemes un Zemgales hercogistes aneksijas bija sekretārs pilskunga tiesā Jēkabmiestā. 1799. gadā viņš Mežotnes baznīcā salaulājās ar Annu Elizabeti Parlemani.

Vēlāk bija Kurzemes konsistorijas sekretārs, no 1805. gada līdztekus būdams Jelgavas skolu apgabala inspektors. 1812. gada kara laikā viņš no Liepājas ar skolu apgabala naudu aizbēga uz Berlīni, Hamburgu, tad Kēnigsbergu. 1813. gadā Čarnevski apsūdzēja izšķērdēšanā un deportēja uz Jelgavu, kur viņu 1816. gadā atbrīvoja un 1817. gadā viņš Jelgavā otrreiz apprecējās ar Annu Doroteju Freju un pārcēlās uz dzīvi Rīgā.

Miris 1832. gada 23. septembrī Koknesē.

## Darbi
* Pamācība cūkkopībā (*Anleitung zur Schweinehaltung*, 1791);
* *Neues ABC Buch* (1805);
* *Stenders Leben, nebst Anmerkungen und Beilagen. Eine Vorlesung, den 21. Mai/4. Junius 1796 im Pastorate zu Sonnaxt gehalten* (1805);
* *Geoponika, eine ökonom. Monatsschrift f. Kur- u. Livlands Bewohner* (1798—99);
* *Mit. Almanach (1800-02; 1801 Ps.: Karl Friedrich Böhm);
* *Kurl. Provinzialblatt* (1810—11);
* *Thuiskon, Zeitschrift zur Unterhaltung für deutsche Leser'' (1811)

### Publikācijas
* Geographisch-statistische Merkwürdigkeiten von Kurland. Hamburg: Politisches Journal 1789, No. 5, S. 557- 565.
* Widerlegung einer beleidigenden Unwahrheit, und Sicherung gegen ihre weitere nachtheilige Verbreitung. Mitauische Zeitung; No.17, 16.02.1793.
* Nachrichten von den in der Gouvernementsstadt Mitau befindlichen oertlichen Unterrichtsanstalten. 1805-1807
* Geschichte der Kirchen zu Goldingen. In: E. Henning Geschichte der Stadt Goldingen in Kurland. 1809; 195-338.
* Gedenkblätter, dem Herrn Aeltesten der Schwarzen Häupter P.E.Kroeger und der Demoiselle K.E.Schmidt an Ihrem festlichen Ehebundestage in Riga den 15. (27.) März 1818 geweihet.
* Neueste Geschichte der Libauschen St. Annen- oder Lettischen Kirche. 1821

## Literatūra
* Zimmermann, Lett. Liter., 110; R/N 1,391 ff. u. Nachtr.; Schaudinn, 100 f.;
* Otto, Schulen, XCV;
* Reimers, Rig. Theater, 73 f.;
* Räder: Lehrkräfte Kurland #57;
* Gottzmann S. 343 f.

## Atsauces
Atlas F.C.

***Atlas Fútbol Club*** ir profesionāls Meksikas futbola klubs no Gvadalaharas, kurš piedalās Meksikas augstākajā futbola līgā jeb *[[Liga MX]]*. Komanda savas mājas spēles aizvada *[[Estadio Jalisco]]* stadionā, kurā ir 56 713 skatītāju vietas.

Dibināts 1916. gadā, klubs ir izcīnījis trīs augstākās līgas titulus un četrus Meksikas kausus. Komanda lielākos sasniegumus guva 1950. un 1960. gados, bet 2021–22. gada sezonā kļuva par vienu no retajiem klubiem, kas uzvarēja gan *Apertura*, gan *Clausura* čempionātā.

## Sasniegumi

* **Liga MX**
** **Uzvarētāji (3):** 1950–51, Apertura 2021, Clausura 2022
** **Otrā vieta (3):** Apertura 2021, Clausura 2022
* **Copa MX**
** **Uzvarētāji (4):** 1945–46, 1949–50, 1961–62, 1967–68
** **Otrā vieta (1):** 1995–96, Apertura 2013
* **Campeón de Campeones**
** **Uzvarētāji (5):** 1946, 1950, 1951, 1962, 2022
** **Otrā vieta (1):** 1968
* **Segunda División de México**
** 1954–55, 1971–72, 1978–79

## Ārējās saites

*
Moluku

**Moluku** () ir Indonēzijas pirmās pakāpes administratīvā iedalījuma vienība. Izvietojusies valsts austrumos, aizņem Moluku salu dienviddaļu. Iekļauj Seramu, Buru, Aru salas, Tanimbaras salas, Baratdajas salas, Kai salas, Babaras salas un citas mazākas salas. Kopā province sastāv no 559 salām. Administratīvi iedalās divās pilsētās (Ambona un Tuala) un deviņos apriņķos.

## Vēsture
Vēsturiski Moluku nosaukums attiecināts uz četrām karalistēm Moluku salu ziemeļos — Ternati, Tidori, Bačanu un Džailolo. Šo sultanātu savienība tika dēvēta par *Moloku Kie Raha* — ‘Moluku četri kalni’, un to ietekme balstījās garšvielu (krustnagliņas, muskatrieksts, pipari u.c.) audzēšanā un tirdzniecībā. No 16. līdz 19. gadsimtam šīs karalistes nonāca Nīderlandes ietekmē un tika izveidota Moluku reģensija ar centru Ambonā.

Pēc Indonēzijas Republikas izveidošanas 1945. gadā Moluku salas tika pasludinātas par tās daļu, bet līdz 1949. gadam salas palika Nīderlandes kontrolē. 1951. gadā Ambonas, Buru un Seramas salas pasludināja neatkarīgu Dienvidmoluku Republiku. Bruņota pretošanās centrālajai valdībai turpinājās līdz 1963. gadam. 1954. gadā formāli tika izveidota Moluku province. 1999. gadā no tās atdalījās Ziemeļmoluku province.

## Ekonomika
Provinces ekonomika lielākoties balstīta lauksaimniecībā, zvejā un mežsaimniecībā. Attīstās kalnrūpniecība.

## Iedzīvotāji
Pēc konfesionālās piederības province raksturīga ar ievērojamu kristiešu īpatsvaru. 52,8% iedzīvotāji ir musulmaņi, bet 46,3% — kristieši, no kuriem 39,4% — protestanti, bet 6,9% — katoļi.

## Atsauces

## Ārējās saites
Kerinči

**Kerinči** () jeb **Indrapura** ir aktīvs vulkāns Indonēzijas Sumatras salā Barisāna kalnu grēdā.

Tas ir Sumatras salas augstākais punkts ar ap 3800 metru augstumu un augstākais vulkāns Indonēzijā. Atrodas Džambi provincē, Sumatras salas rietumu centrālajā daļā, netālu no rietumu krasta, aptuveni 130 km uz dienvidiem no Padanas pilsētas. Tā pamatnes platums ir no 13 līdz 25 km. Krātera diametrs ir ap 600 m, dziļums līdz 400 m, vulkāna krāterī izveidojies īslaicīgs ezers. Vulkānu galvenokārt veido andezīta lavas.

## Atsauces

## Ārējās saites
Club León

***Club León*** ir profesionāls Meksikas futbola klubs no Leona, kas piedalās Meksikas augstākajā futbola līgā jeb *[[Liga MX]]*.

Klubs ir dibināts 1944. gadā un ir izcīnījis astoņus Meksikas augstākās līgas čempionu titulus, kā arī piecus Meksikas kausus. Klubs savas mājas spēles aizvada *[[Estadio León]]* stadionā, kur ir 27 423 skatītāju vietas.

## Sasniegumi

* **Primera División / Liga MX**
** **Uzvarētāji (8):** 1947–48, 1948–49, 1951–52, 1955–56, 1991–92, Apertura 2013, Clausura 2014, Guardianes 2020
* **Ascenso MX**
** **Uzvarētāji (5):** 1989–90, Verano 2003, Clausura 2004, Clausura 2008, Clausura 2012
* **Copa México / Copa MX**
** **Uzvarētāji (5):** 1948–49, 1957–58, 1966–67, 1970–71, 1971–72
* **Campeón de Campeones**
** **Uzvarētāji (5):** 1948, 1949, 1956, 1971, 1972
* **Leagues Cup**
** **Uzvarētāji (1):** 2021

## Ārējās saites

*
Mazatlán F.C.

***Mazatlán Futbol Club*** ir profesionāls Meksikas futbola klubs no Masatlanas, kas piedalās Meksikas augstākajā futbola līgā jeb *[[Liga MX]]*.

Klubs tika dibināts 2020. gadā un tas savas mājas spēles aizvada *[[Estadio de Mazatlán]]* stadionā, kurā ir 25 000 skatītāju vietas.

## Ārējās saites

*
C.F. Monterrey

***Club de Fútbol Monterrey***, pazīstams kā ***Monterrey*** vai ***Rayados***, ir profesionāls Meksikas futbola klubs no Monterrejas, kas piedalās Meksikas augstākajā futbola līgā jeb *[[Liga MX]]*.

Dibināts 1945. gadā, tas ir vecākais vēl joprojām pastāvošas futbola klubs Meksikas ziemeļos. Kopš 2015. gada klubs savas mājas spēles aizvada *[[Estadio BBVA]]*.

*Monterrey* ir piecas reizes uzvarējusi Meksikas augstākajā futbola līgā, izcīnījusi trīs Meksikas kausus un piecus CONCACAF Čempionu līgas trofejas. Komandas iesauka *Rayados* (strīpainie) izriet no kluba tradicionālās tumši zilās strīpainā formas tērpa. Skatoties iegūto punktu skaitu visos FIFA Klubu Pasaules kausos, *Monterrey* ir visveiksmīgākais CONCACAF klubs, kā arī trešais veiksmīgākais klubs vispār (atpaliekot no ''Real Madrid'' un *[[FC Barcelona]]*).

Klubam vislielākā sāncensība ir ar citu Monterrejas komandu *[[Tigres UANL]]*. Mačs starp abām komandām saucas *Clásico Regiomontano* un tas ir pazīstams kā viens no viskarstākajiem un niknākajiem derbijiem Meksikas futbolā.

## Sasniegumi

* **Primera División / Liga MX**
** **Uzvarētāji (5):** Mexico '86, Clausura 2003, Apertura 2009, Apertura 2010, Apertura 2019
* **Copa México / Copa MX**
** **Uzvarētāji (3):** 1991–92, Apertura 2017, 2019–20
* **InterLiga**
** **Uzvarētāji (1):** 2010
* **Campeón de Campeones**
** **Uzvarētāji (1):** 1992
* **Segunda División**
** **Uzvarētāji (2):** 1955–56, 1959–60
* **Second Division Super Cup**
** **Uzvarētāji (1):** 1956
* **CONCACAF Champions League**
** **Uzvarētāji (5):** 2010–11, 2011–12, 2012–13, 2019, 2021
* **CONCACAF Cup Winners Cup**
** **Uzvarētāji (1):** 1993

## Atsauces

## Ārējās saites

*
Club Necaxa

***Impulsora del Deportivo Necaxa S.A. de C.V.***, pazīstams kā ***Necaxa***, ir profesionāls Meksikas futbola klubs no Agvaskaljentesas, kas piedalās Meksikas augstākajā futbola līgā jeb *[[Liga MX]]*.

Klubs ir dibināts 1923. gadā un tas savas mājas spēles aizvada *[[Estadio Victoria]]*, kurā ir 23 000 skatītāju vietas. Klubs ir trīs reizes uzvarējis Meksikas augstākajā futbola līgā, kā arī izcīnījis astoņus Meksikas kausus. 1999. gadā uzvarējis arī CONCACAF Čempionu līgā.

## Sasniegumi

* **Primera División**
** **Uzvarētāji (3):** 1994–95, 1995–96, Invierno 1998
* **Copa MX**
** Uzvarētāji (8): 1924–25, 1925–26, 1932–33, 1935–36, 1959–60, 1965–66, 1994–95, Clausura 2018
* **Campeón de Campeones**
** **Uzvarētāji (2):** 1966, 1995
* **Supercopa MX**
** **Uzvarētāji (1):** 2018
* **Ascenso MX**
** **Uzvarētāji (4):** Apertura 2009, Clausura 2010, Apertura 2014, Clausura 2016
* **Campeón de Ascenso**
** **Uzvarētāji (2):** 2009–10, 2015–16
* **Campeonato de Primera Fuerza de la FMF/Liga Mayor**
** **Uzvarētāji (4):** 1932–33, 1934–35, 1936–37, 1937–38
* **CONCACAF Champions' Cup**
** **Uzvarētāji (1):** 1999
* **CONCACAF Cup Winners Cup**
** **Uzvarētāji (1):** 1994

## Ārējās saites

*
C.F. Pachuca

***Club de Fútbol Pachuca*** ir profesionāls Meksikas futbola klubs no Pačukas, kas piedalās Meksikas augstākajā futbola līgā jeb *[[Liga MX]]*.

Klubu 1901. gadā dibināja korniešu kalnrači no Kembornas un Redrutas Kornvolā. Tas ir viens no vecākajiem futbola klubiem Amerikā, kā arī viens no Meksikas augstākās futbola līgas dibinātājiem.

Pēc vairākām desmitgadēm nestabilu sezonu, pēdējo reizi *Pachuca* uz augstāko līgu pārcēlās 1998. gadā. Kopš tā laika tas ir viens no visveiksmīgākajiem Meksikas klubiem, septiņas reizes uzvarot Meksikas augstākajā līgā un izcīnot piecus ''CONCACAF'' Čempionu līgas trofejas. 2006. gadā, iegūstot *[[Copa Sudamericana]]* trofeju, *Pachuca* kļuva par pirmo *[[CONCACAF]]* komandu, kas ir uzvarējusi *[[CONMEBOL]]* rīkotajā turnīrā. Tā pašlaik ir arī vienīgā komanda pasaulē, kas ir ieguvusi klubu trofeju ārpus savas konferences.

## Sasniegumi

* **Primera División / Liga MX**
** **Uzvarētāji (7):** Invierno 1999, Invierno 2001, Apertura 2003, Clausura 2006, Clausura 2007, Clausura 2016, Apertura 2022
* **Ascenso MX**
** **Uzvarētāji (2):** 1995–96, Invierno 1997
* **Segunda División**
** **Uzvarētāji (2):** 1966–67, 1991–92
* **Campeón de Ascenso**
** **Uzvarētāji (1):** Final de Ascenso 1997–98
* **Segunda División de México Cup**
** **Uzvarētāji (1):** 1965–66
* **Segunda División B de México**
** **Uzvarētāji (1):** 1987–88
* **CONCACAF Champions' Cup / Champions League**
** **Uzvarētāji (5):** 2002, 2007, 2008, 2009–10, 2016–17
* **Copa Sudamericana**
** **Uzvarētāji (1):** 2006
* **North American SuperLiga**
** **Uzvarētāji (1):** 2007

## Atsauces

## Ārējās saites

*
Club Puebla

***Club Puebla*** ir profesionāls Meksikas futbola klubs no Pueblas de Saragosas, kas piedalās Meksikas augstākajā futbola līgā jeb *[[Liga MX]]*. Kluba iesauka ir *La Franja* (strīpainie) un tas ir pazīstams pēc savām formām uz kurām ir attēlota diognāla (parasti zila) svītra.

Klubs ir dibināts 1944. gadā un tas savas mājas spēles aizvada *[[Estadio Cuauhtémoc]]* stadionā, kurā ir 51 726 skatītāju vietas. Klubs divas reizes ir uzvarējis Meksikas augstākajā futbola līgā, kā arī piecas reizes ieguvis Meksikas kausu. 1991. gadā klubs uzvarēja arī CONCACAF Čempionu līgā.

## Sasniegumi

* **Primera División**
** **Uzvarētāji (2):** 1982–83, 1989–90
* **Ascenso MX**
** **Uzvarētāji (2):** 1970, 2006–07
* **Copa MX**
** **Uzvarētāji (5):** 1944–45, 1952–53, 1987–88, 1989–90, Clausura 2015
* **Supercopa MX**
** **Uzvarētāji (1):** 2015
* **Campeón de Campeones**
** **Uzvarētāji (1):** 1990
* **CONCACAF Champions' Cup**
** **Uzvarētāji (1):** 1991

## Ārējās saites

*
C.D. Guadalajara

***Club Deportivo Guadalajara***, pazīstams vienkārši kā ***Guadalajara*** vai pēc iesaukas ***Chivas***, ir profesionāls Meksikas futbola klubs no Gvadalaharas, kas piedalās Meksikas augstākajā futbola līgā jeb *[[Liga MX]]*. *Guadalajara* ir viens no desmit klubiem, kas dibināja Meksikas Pirmo divīziju, kā arī viens no diviem klubiem, kopā ar *[[Club América]]*, kas nekad nav izkritis no augstākās līgas.

Kopš 2010. gada komanda savas mājas spēles aizvada *[[Estadio Akron]]* stadionā. *Chivas* ir vienīgais futbola klubs valstī, kas ļauj savā komandā spēlēt tikai Meksikā dzimušajiem spēlētājiem. Komandā daudz spēlē vietējie spēlētāji un tā ir izaudzinājusi tādus futbolistus kā Havjeru Ernandesu, Karlosu Velu un Karlosu Salsido. Tā ir arī viena no visveiksmīgākajām Meksikas komandām, 12 reizes uzvarot Meksikas augstākajā līgā. Komanda četras reizes ir izcīnījusi Meksikas kausu un divas reizes uzvarējusi CONCACAF Čempionu līgā.

Saskaņā ar 2016. gada pētījumu, *Guadalajara* ir populārākais futbola klubs Meksikā. 2020. gadā *[[Forbes]]* aprēķināja, ka *Guadalajara* ir līgas visvērtīgākais klubs, kā arī sestais vērtīgākais Amerikā, un tā vērtība ir 311,5 miljoni ASV dolāru.

## Sasniegumi

* **Primera División / Liga MX**
** **Uzvarētāji (12):** 1956–57, 1958–59, 1959–60, 1960–61, 1961–62, 1963–64, 1964–65, 1969–70, 1986–87, Verano 1997, Apertura 2006, Clausura 2017
* **Copa México / Copa MX**
** **Uzvarētāji (4):** 1962–63, 1969–70, Apertura 2015, Clausura 2017
* **Campeón de Campeones**
** **Uzvarētāji (7):** 1957, 1959, 1960, 1961, 1964, 1965, 1970
* **Supercopa MX**
** **Uzvarētāji (1):** 2016
* **CONCACAF Champions' Cup / Champions League**
** **Uzvarētāji (2):** 1962, 2018

## Atsauces

## Ārējās saites

*
Querétaro F.C.

***Querétaro Fútbol Club*** ir profesionāls Meksikas futbola klubs no Santjago de Keretaro, kas piedalās Meksikas augstākajā futbola līgā jeb *[[Liga MX]]*.

Klubs ir dibināts 1950. gadā un tas savas mājas spēles aizvada *[[Estadio Corregidora]]*, kurā ir 33 162 skatītāju vietas. Kluba oficiālās krāsas ir zila, balta un melna un tā talismans ir gailis. Lai gan komanda nav guvusi lielus panākumus, tās rindās ir spēlējuši vairāki pazīstami spēlētāji, kā Ronaldiņu un Antonio Valensija.

## Sasniegumi

* **Copa MX**
** **Uzvarētāji (1):** Apertura 2016
* **Supercopa MX**
** **Uzvarētāji (1):** 2017
* **Ascenso MX**
** **Uzvarētāji (3):** Clausura 2005, Clausura 2006, Apertura 2008

## Ārējās saites

*
Santos Laguna

***Club Santos Laguna S.A. de C.V.***, pazīstams kā ***Santos Laguna***, ir profesionāls Meksikas futbola klubs no Torreonas, kas piedalās Meksikas augstākajā futbola līgā jeb *[[Liga MX]]*.

Klubs ir dibināts 1986. gadā un tas savas mājas spēles aizvada *[[Estadio Corona]]* stadionā, kurā ir 30 000 skatītāju vietas. Klubs ir izcīnījis sešus Meksikas augstākās līgas titulus, kā arī 1 Meksikas kausu.

## Sasniegumi

* **Liga MX**
** **Uzvarētāji (6):** Invierno 1996, Verano 2001, Clausura 2008, Clausura 2012, Clausura 2015, Clausura 2018
* **Copa MX**
** **Uzvarētāji (1):** Apertura 2014
* **Campeón de Campeones**
** **Uzvarētāji (1):** 2015

## Ārējās saites

*
Tigres UANL

***Club de Fútbol Tigres de la Universidad Autónoma de Nuevo León***, pazīstams kā ***Tigres UANL*** vai ***Tigres***, ir profesionāls Meksikas futbola klubs no Sannikolasas de los Garsas, Monterrejas aglomerācijā, kas piedalās Meksikas augstākajā futbola līgā jeb *[[Liga MX]]*.

Klubs ir dibināts 1960. gadā un tas savas mājas spēles aizvada *[[Estadio Universitario]]* stadionā, Nuevoleonas štata Universitātes pilsētiņā, kurā ir 41 615 skatītāju vietas. 1976. gadā *Tigres* kļuva par pirmo komandu no Nuevoleonas štata, kas ir uzvarējusi Meksikas augstākajā futbola līgā. Kopumā komanda ir kļuvusi par Meksikas čempioniem septiņas reizes, izcīnījusi arī trīs Meksikas kausus. Starptautiski, komanda 2020. gadā uzvarēja CONCACAF Čempionu līgā. 2020. gadā *Tigres* kļuva par pirmo CONCACAF komandu, kas ir iekļuvusi FIFA Klubu Pasaules kausa finālā. Komanda turnīru pabeidza otrajā vietā, finālā piekāpjoties Minhenes "''Bayern''".

Klubam vislielākā sāncensība ir ar citu Monterrejas komandu ''Monterrey''. Mačs starp abām komandām saucas *Clásico Regiomontano* un tas ir pazīstams kā viens no viskarstākajiem un niknākajiem derbijiem Meksikas futbolā.

## Sasniegumi

* **Liga MX**
** **Uzvarētāji (7):** 1977–78, 1981–82, Apertura 2011, Apertura 2015, Apertura 2016, Apertura 2017, Clausura 2019
* **Ascenso MX**
** **Uzvarētāji (3):** 1973-1974, Invierno 1996, Verano 1997
* **Copa MX**
** **Uzvarētāji (3):** 1975–76, 1995–96, Clausura 2014
* **Campeón de Campeones**
** **Uzvarētāji (3):** 2016, 2017, 2018
* **InterLiga**
** **Uzvarētāji (3):** 2005, 2006
* **CONCACAF Champions League**
** **Uzvarētāji (1):** 2020
* **Campeones Cup**
** **Uzvarētāji (1):** 2018
* **North American SuperLiga**
** **Uzvarētāji (1):** 2009

## Ārējās saites

*
Club Universidad Nacional

***Club Universidad Nacional, A.C.***, pazīstams kā ***Pumas*** vai ***UNAM***, ir profesionāls Meksikas futbola klubs no Mehiko, kas piedalās Meksikas augstākajā futbola līgā jeb *[[Liga MX]]*.

Klubs ir dibināts 1954. gadā un tas savas mājas spēles aizvada *[[Estadio Olímpico Universitario]]* stadionā, kurā ir 58 445 skatītāju vietas. Komanda ir izcīnījusi 7 Meksikas augstākās līgas titulus, vienu Meksikas kausu un trīs CONCACAF Čempionu līgas trofejas. Komandas lielākā sāncensība ir ar citu Mehiko komandu *[[Club América]]*. Maču starp abām komandām dēvē par *derbi capitalino*. Tas ir viens no populārākajiem klubiem Meksikā. *Pumas*, kopā ar *Club América,* *[[Cruz Azul]]* un ''Guadalajara'' tiek dēvētas par *Cuatro Grandes* (Lielā četrinieka) komandām.

## Sasniegumi

* **Primera División / Liga MX**
** **Uzvarētāji (7):** 1976–77, 1980–81, 1990–91, Clausura 2004, Apertura 2004, Clausura 2009, Clausura 2011
* **Copa México**
** **Uzvarētāji (1):** 1974–75
* **Campeón de Campeones**
** **Uzvarētāji (2):** 1975, 2004
* **CONCACAF Champions' Cup**
** **Uzvarētāji (3):** 1980, 1982, 1989
* **Copa Interamericana**
** **Uzvarētāji (1):** 1981

## Atsauces

## Ārējās saites

*
Serama

**Serama** () ir sala Indonēzijā, Moluku salu arhipelāgā. Administratīvi ietilpst Moluku provincē, administratīvi dalās trijos apriņķos. Lielākā apdzīvotā vieta ir Masohi.

## Ģeogrāfija
Sala izvietojusies Indonēzijas austrumdaļā. Ziemeļos to apskalo Seramas jūra, dienvidos — Bandas jūra; rietumos Manipas šaurums to šķir no Buru salas. Sala izstiepta austrumu rietumu virzienā  garumā. Sala vulkāniskas izcelsmes, reljefs kalnains, augstākā virsotne ir Binaijas vulkāns ( vjl) salas vidusdaļā. Ziemeļu piekrastē plašas zemienes. Izplatīts karsts; salā atrodas  dziļā Hatu Sakas ala. Salā valda tropiskais klimats. Ainavā dominē tropiskie lietusmeži.

## Atsauces

## Ārējās saites
Buru

**Buru** () ir sala Indonēzijā, Moluku salu arhipelāgā. Administratīvi ietilpst Moluku provincē, dalās divos apriņķos. Lielākā apdzīvotā vieta ir Namlea salas ziemeļaustrumos.

## Ģeogrāfija
Sala izvietojusies Indonēzijas austrumdaļā. Ziemeļos to apskalo Seramas jūra, dienvidos — Bandas jūra; austrumos Manipas šaurums to šķir no Seramas salas. Sala vulkāniskas izcelsmes, reljefs kalnains, augstākā virsotne ir Kapalatmadas vulkāns ( vjl) salas rietumos. Salā valda tropiskais klimats. Ainavā dominē tropiskie lietusmeži.

## Vēsture
Vēsturiski Buru atradusies Ternates sultanāta ietekmē. 17. gadsimtā salu ieņēma Nīderlande un ierīkoja plašas krustnagliņu plantācijas. Kajeli līča krastā nodibināja apmetni (mūsdienu Namleas pilsēta), uz kurieni piespiedu kārtā pārvietoja salas iedzīvotājus darbam plantācijās. Pēc Indonēzijas Republikas nodibināšanās sala iekļāvās tās sastāvā. 1960.—1970. gados sala tika izmantota kā režīma pretinieku izsūtījuma vieta.

## Atsauces

## Ārējās saites
Tanimbaras salas

**Tanimbaras salas** () ir salu grupa Indonēzijā, Moluku salu arhipelāgā. Administratīvi ietilpst Moluku provincē, veido atsevišķu Tanimbaras salu apriņķi. Lielākā apdzīvotā vieta ir apriņķa centrs Saumlaki Jamdenas salā.

## Ģeogrāfija
Salas izvietojušās Indonēzijas austrumdaļā. Ziemeļrietumos tās apskalo Bandas jūra, dienvidaustrumos — Arafuru jūra. Sastāv no 65 salām, lielākās salas ir Jamdena (2981 km²), Selaru (775 km²), Larata (515 km²), Selu (230 km²) un Vuliaru (220 km²). Salas zemas, veidotas no terciāra nogulumiežiem, apjoztas ar koraļļu rifiem. Augstākais punkts ir vulkāniskajā Laibobaras salā 391 m vjl. Salās valda tropiskais klimats. Ainavā dominē tropiskie lietusmeži.

## Iedzīvotāji
Iedzīvotāji pieder pie četrām tautām — jamdeni austrumos, seluvasani rietumos, fordati ziemeļos un selari Selaru salā. Lielākā daļa iedzīvotāju ir protestanti.

## Atsauces

## Ārējās saites